রাজনৈতিক প্রভাবশালীদের নিয়ে চাঞ্চল্যকর ভিডিও। রীতিমতো তোলপাড় রাজ্য রাজনীতিতে।  নারদ কাণ্ডের সিবিআই তদন্তের দাবি জানিয়ে জনস্বার্থ মামলা হাইকোর্টে।সেই মামলাতেই CBI-এর আইজীবী জানিয়ে দিলেন, আদালত নির্দেশ দিলে তাঁরা তদন্ত করবেন। শুক্রবার প্রধান বিচারপতির এজলাসে নারদ মামলার চূড়ান্ত শুনানি হয়। শুনানির শেষে  CBI-র আইনজীবীকে ডেকে পাঠায় প্রধান বিচারপতির ডিভিশন বেঞ্চ। CBI- ম্যানুয়াল দেখিয়ে কেন্দ্রীয় গোয়েন্দা সংস্থার আইনজীবী আসরফ আলি জানান,  "নির্দেশ পেলে CBI  এই তদন্ত ভার নিতে পারে।"
 ওয়েব ডেস্ক : রাজনৈতিক প্রভাবশালীদের নিয়ে চাঞ্চল্যকর ভিডিও। রীতিমতো তোলপাড় রাজ্য রাজনীতিতে।  নারদ কাণ্ডের সিবিআই তদন্তের দাবি জানিয়ে জনস্বার্থ মামলা হাইকোর্টে।সেই মামলাতেই CBI-এর আইজীবী জানিয়ে দিলেন, আদালত নির্দেশ দিলে তাঁরা তদন্ত করবেন। শুক্রবার প্রধান বিচারপতির এজলাসে নারদ মামলার চূড়ান্ত শুনানি হয়। শুনানির শেষে  CBI-র আইনজীবীকে ডেকে পাঠায় প্রধান বিচারপতির ডিভিশন বেঞ্চ। CBI- ম্যানুয়াল দেখিয়ে কেন্দ্রীয় গোয়েন্দা সংস্থার আইনজীবী আসরফ আলি জানান,  "নির্দেশ পেলে CBI  এই তদন্ত ভার নিতে পারে।" মামলার প্রথম থেকেই আদালত স্পষ্ট করছে  তদন্ত প্রয়োজন। বিচারপতি নিশীথা মাত্রে আগের শুনানিতে বলেন, অভিযুক্তদের বিরুদ্ধে তদন্তে স্থানীয় পুলিস যথেষ্ট নয়। কোনও স্বাধীন সংস্থাকে দিয়ে তদন্ত করানো উচিত। নারদ তদন্তে আদালত যে রাজ্য পুলিসের উপর সেভাবে ভরসা করতে পারছে না,  তাও স্পষ্ট হয়ে যায়  প্রধান বিচারপতির মন্তব্যে। শুনানি চলাকালীন বিচারপতি নিশীথা মাত্রে আগেই মন্তব্য করেন, স্টিং ভিডিওতে একজন IPS অফিসারকে টাকা নিতে দেখা গেছে। অথচ পুলিস চোখ বুজেই থেকেছে। কোনও মামলাও রুজু করা হয়নি। এটা কি সমর্থন করা যায়! বৃহস্পতিবার মামলাকারীদের পক্ষে আইনজীবী বিকাশরঞ্জন ভট্টাচার্য টেনে আনেন প্রাক্তন প্রধান বিচারপতি মঞ্জুলা চেল্লুরের পর্যবেক্ষণ। এই মামলার শুনানিতেই বিচারপতি চেল্লুর বলেছিলেন, জন মানসে এই স্টিং ভিডিওর প্রভাব পড়েছে। তদন্তের প্রয়োজন রয়েছে। সওয়াল জবাবের একদম শেষ পর্যায়ে এদিন CBI- আইনজীবীকে তলব আদালতের। অন্যদিকে বৃহস্পতিবার মদন মিত্রর আইনজীবী বলেছিলেন তাঁর মক্কেলের ফাইলটি খোলাই সম্ভব হয়নি। শুক্রবার, কেন্দ্রের পক্ষে পক্ষে হাইকোর্টে জানানো হয় সফটওয়্যার সমস্যায় ফাইল আগে খোলা যায়নি। তবে তা খোলা সম্ভব। শুনানি শেষ। রায়দান আপাতত স্থগিত রেখেছে আদালত। প্রথম থেকেই  CBI- তদন্তের বিপক্ষে সওয়াল করেছেন রাজ্য সরকার ও অভিযুক্তদের আইনজীবীরা।